hotchpotch/miracl-hf-unified huggingface dataset:
Kiiltokottarainen
Kiiltokottarainen ("Aplonis panayensis") on kottaraisten heimoon kuuluva varpuslintu.
Kiiltokottaraista tavataan Kaakkois-Aasiassa. Lisäksi sitä on istutettu Taiwaniin, missä pesii 100–10 000 paria. Kiiltokottaraista on kuvattu yleiseksi, ja se on luokiteltu elinvoimaiseksi.
Queens of the Stone Age (albumi)
Queens of the Stone Age on yhdysvaltalaisen rockyhtye Queens of the Stone Agen debyyttialbumi. Roadrunner Recordsin kanssa käydyn sopimuskiistan takia, albumi julkaistiin 22. syyskuuta 1998 Pearl Jam kitaristin Stone Gossardin levy-yhtiön Loosegroove Records kautta. Albumin säveltämisen ja äänittämisen hoitivat pääasiassa yhtyeen perustaja Josh Homme ja entinen Kyussin rumpali Alfredo Hernandez. Albumi sisältää riffipainotteista tyyliä, jota Homme kuvailee "robot rockiksi" Homme kuvaili haluavansan perustaa yhtyeen, jonka ihmiset tunnistaisivat kuultuaan ensimmäiset kolme sekuntia kappaleesta.
Vuonna 2011 albumista julkaistiin uusintapainos, joka sisältää bonuskappaleita.
Molukkienkottarainen
Molukkienkottarainen ("Aplonis mysolensis") on kottaraisten heimoon kuuluva varpuslintu.
Molukkienkottaraista tavataan Indonesiassa. Laji on raportoitu olevan melko yleinen, ja se on luokiteltu elinvoimaiseksi.
Celebesinkiiltokottarainen
Celebesinkiiltokottarainen ("Aplonis minor") on kottaraisten heimoon kuuluva varpuslintu.
Celebesinkottaraista tavataan Indonesiassa, Filippiineillä ja Itä-Timorissa. Lajin kokonaispopulaatiota ei tiedetä, mutta sen on kuvattu olevan melko yleinen Mindanaolla ja yleinen Jaavalla ja Balilla. Se on luokiteltu elinvoimaiseksi.
Turunmaa (täsmennyssivu)
Turunmaa voi tarkoittaa seuraavia:
Loge (kuu)
Loge eli Saturn XLVI (väliaikainen nimitys S/2006 S 5) on Saturnuksen kuu. Kuu on nimetty skandinaavisen mytologian Loge-tulijättiläisen mukaan (Loge on eri hahmo kuin Loki).
Kuu kiertää Saturnusta taannehtivasti eli planeetan pyörimissuunnan vastaisesti.
Turunmaa (sanomalehti)
Turunmaa oli vuosina 1923–1953 Turussa ilmestynyt Maalaisliiton puoluelehti ja maakunnallinen äänenkannattaja.
Kun maalaisliiton kannatus Varsinais-Suomessa ei ollut yhtä suurta kuin monissa muissa osissa Suomea, ja lehden lukijoina olivat vain Maalaisliiton kannattajat, lehti kannatti heikosti, ja kilpailu sekä maakunnallisten lehtien, etenkin maakunnan päälehdeksi jo 1920-luvulla nouseen Turun Sanomien että paikallislehtien kanssa johti vuonna 1953 lehden lopettamiseen. Suurimmillaan lehden levikki vuonna 1948 oli 7 895.
Hänen hääyönsä
Hänen hääyönsä () on vuonna 1930 ensi-iltansa saanut Frank Tuttlen ohjaama yhdysvaltalainen romanttinen komedia, jonka pääosissa ovat Clara Bow, Ralph Forbes ja Charles Ruggles. Paramount Pictures tuotti ja jakeli elokuvan.
"Hänen hääyönsä" perustuu Gábor Drégelyn näytelmään "Der Gatte des Fräuleins" (1916) ja Avery Hopwoodin näytelmään "Little Miss Bluebeard" (1923), joiden pohjalta Henry Myers laati käsikirjoituksen. Näytelmä oli aiemmin filmatisoitu vuonna 1925 nimellä "Miss Bluebeard", jonka Tuttle on myös ohjannut. "Miss Bluebeardin" pääosassa on Bebe Daniels. "Hänen hääyönsä" kuvaukset alkoivat 24. heinäkuuta 1930 ja päättyivät 15. elokuuta. Elokuva kuvattiin Paramount Picturesin studioilla Los Angelesin Hollywoodissa.
"Hänen hääyönsä" -elokuvasta tehtiin myös espanjankielinen versio "Su noche de bodas" (1931), saksankielinen versio "Ich heirate meinen Mann" (1931) ja ranskankielinen versio "Marions-nous" (1931). "Hänen hääyönsä" sai ensi-iltansa Yhdysvalloissa 28. syyskuuta vuonna 1930. Suomessa elokuva tuli ensi-iltaan 9. helmikuuta vuonna 1931.
Amerikkalainen elokuvatähti Norma Martin (Clara Bow) lomailee Ranskassa. Hän vierailee ystävänsä luona Etelä-Ranskassa, ja saa tietää olevansa "naimisissa" lauluntekijä Ralph Forbesin (Larry Charters) kanssa, jota hän ei ole edes tavannut. Sittemmin playboy Forbesin naisystäviä alkaa ilmaantua paikalle...
Alinea
Alinea on kolmen Michelin-tähden ravintola Chicagossa, Illinoisissa. Se avattiin 4. toukokuuta 2005. Ravintolan nykyinen pääkokki on Dave Beran.
Ravintolan nimi "Alinea" on latinaa ja tarkoittaa kappaleen merkkiä ¶.
HCR-Music
HCR-Music on suomalainen hip hop -musiikkiin suuntautunut musiikin monialayritys ja levy-yhtiö, joka tarjoaa äänitys, studio ja tuotantopalveluita. Yhtiön on perustanut rap-artisti ja tuottaja Panama Rayo vuonna 2007. Levy-yhtiö julkaisee pääasiassa omakustanteita, mutta HCR-Musicin jakelijana maanlaajuisesti levykauppoihin ja Spotifyyn toimii myös Scandinavian A1 Music. HCR-Musicin biittituotantoa on kuultavissa mm. Hannibal & Soppa -yhtyeen, Julma-Henri & Syrjäytyneiden, Steen1:n ja Hurtan albumeilla. HCR-Music toimii nykyään 3 hengen porukalla ja tekee yhteistyötä Piradoksen, sekä Hellerecordsin kanssa.
Faustino Armendáriz Jiménez
Faustino Armendáriz Jiménez (s. 23. heinäkuuta 1955 Magdalena de Kino) on meksikolainen roomalaiskatolinen piispa. Hänet vihittiin papiksi Hermosillon arkkihiippakuntaan 11. syyskuuta 1982 ja nimitettiin Matamorosin hiippakunnan johtoon 4. tammikuuta 2005. Piispaksi vihkiminen seurasi 23. helmikuuta. Pääkonsekraattorina toimi José Francisco Robles Ortega, jota avustivat Giuseppe Bertello ja Francisco Javier Chavolla Ramos.
Armendáriz Jiménez sai 20. huhtikuuta 2011 nimityksen Querétaron piispaksi.
Abelardo Alvarado Alcántara
Abelardo Alvarado Alcántara (s. 8. kesäkuuta 1933 Acambay) on meksikolainen roomalaiskatolinen piispa. Hänet vihittiin papiksi 26. lokakuuta 1958 ja nimitettiin Méxicon arkkihiippakunnan vihkipiispaksi sekä Thysdruksen titulaaripispaksi 26. huhtikuuta 1985. Piispaksi vihkiminen seurasi 14. kesäkuuta. Pääkonsekraattorina toimi Ernesto Corripio y Ahumada, jota avustivat Jorge Martínez Martínez ja Francisco Maria Aguilera González.
Alvarado Alcántara jäi eläkkeelle 22. heinäkuuta 2008.
Felipe Aguirre Franco
Felipe Aguirre Franco (s. 4. helmikuuta 1934 Encarnación de Díaz) on meksikolainen roomalaiskatolinen arkkipiispa. Hänet vihittiin papiksi 22. maaliskuuta 1958 ja nimitettiin Tuxtla Gutiérrezin hiippakunnan vihkipiispaksi sekä Otriculumin titulaaripiispaksi 12. maaliskuuta 1974. Piispaksi vihkiminen seurasi 25. huhtikuuta. Pääkonsekraattorina toimi Mario Pio Gaspari, jota avustivat Francisco Javier Nuño y Guerrero ja José Trinidad Sepúlveda Ruiz-Velasco.
Aguirre Franco sai 28. huhtikuuta 1988 nimityksen Tuxtla Gutiérrezin piispaksi ja 30. kesäkuuta 2000 Acapulcon koadjuuttoriarkkipiispaksi. 8. toukokuuta 2001 hänestä tuli Acapulcon arkkipiispa, jona hän toimi, kunnes jäi eläkkeelle 7. kesäkuuta 2010.
Rafael Barraza Sánchez
Rafael Barraza Sánchez (s. 24. lokakuuta 1928 Durango) on meksikolainen roomalaiskatolinen piispa. Hänet vihittiin papiksi Durangon arkkihiippakuntaan 28. lokakuuta 1951 ja nimitettiin Durangon vihkipiispaksi sekä Drivastumin titulaaripiispaksi 26. lokakuuta 1979. Piispaksi vihkiminen seurasi 25. tammikuuta 1980. Pääkonsekraattorina toimi Antonio López Aviña, jota avustivat Miguel Garcia Franco ja Arturo Antonio Szymanski Ramírez.
Barraza Sánchez sai 19. lokakuuta 1981 nimityksen Mazatlánin piispaksi, jona hän toimi, kunnes jäi eläkkeelle 3. maaliskuuta 2005.
Renato Ascencio León
Renato Ascencio León (s. 11. toukokuuta 1939 León) on meksikolainen roomalaiskatolinen piispa. Hänet vihittiin papiksi 12. kesäkuuta 1965 ja nimitettiin Maderan prelaatiksi 19. heinäkuuta 1988. Piispaksi vihkiminen seurasi 30. elokuuta. Pääkonsekraattorina toimi Girolamo Prigione, jota avustivat Anselmo Zarza Bernal ja José Ulises Macías Salcedo.
7. lokakuuta 1994 Ascencio León sai nimityksen Ciudad Juárezin piispaksi.
Juan Guillermo López Soto
Juan Guillermo López Soto (s. 10. helmikuuta 1947 Santa Bárbara) on meksikolainen roomalaiskatolinen piispa. Hänet vihki papiksi Chihuahuan arkkihiippakuntaan 18. elokuuta 1972 Adalberto Almeida y Merino. Hänet nimitettiin Cuauhtémoc-Maderan hiippakunnan johtoon 17. marraskuuta 1995, ja piispaksi vihkiminen seurasi 15. joulukuuta. Pääkonsekraattorina toimi Girolamo Prigione, jota avustivat José Fernández Arteaga ja Renato Ascencio León.
FosAgro
FosAgro () tai PhosAgro on vuonna 2001 perustettu venäläinen holdingyhtiö ja teollisuuskonserni, joka on keskittynyt erityisesti fosfaattipitoisten mineraalien kaivostoimintaan ja fosfaattilannoitteiden tuotantoon. Se valmistaa myös eläinrehuissa käytettäviä fosfaatteja sekä ammonium- ja typpilannoitteita.
Vuonna 2012 yhtiön liikevaihdosta 87 % tuli fosfaattipohjaisista tuotteista, 12 % typpilannoitteista ja 1 % muista tuotteista. Maantieteellisesti liikevaihto kertyi maailmanlaajuisesti seuraavasti: Venäjä (31 %), Pohjois- ja Etelä-Amerikka (23 %), Eurooppa (16 %), IVY maat (7 %), Intia ( 7%) ja muu Aasia (9 %) ja Afrikka (7 %).
Yhtiö lukeutuu Venäjän suurimpiin pörssinoteerattuihin yrityksiin. Se listattiin Forbesin suuryritysten kevään 2013 listalla Venäjän 29. suurimmaksi ja maailmanlaajuisesti 1761. suurimmaksi julkisesti noteeratuksi yritykseksi. Yhtiön osake noteerataan sekä Moskovan (MICEX-RTS) että Lontoon pörssissä (LSE).
Yhtiön pääkonttori sijaitsee Moskovassa. Yhtiön Venäjän tuotantolaitokset sijaitsevat Murmanskin alueen Kirovskissa, Vologdan alueen Tšerepovetsissa ja Saratovin alueen Balakovossa. Venäjän lisäksi yhtiö toimii ja myy tuotteitaan aktiivisesti Aasian maihin, Eurooppaan, Afrikkaan.
Suni (yritys)
Suni Oy on vuonna 1905 perustettu, Etelä-Karjalassa ja Kymenlaaksossa toimiva perheyritys. Suni-konsernin tytäryhtiöt ovat Auto-Suni Oy ja AS-Huolto Oy. Toimialoina ovat henkilö- ja pakettiautojen ja myynti ja huolto. Toimipisteitä on Lappeenrannassa, Imatralla, Kotkassa, Kouvolassa ja Mikkelissä.
Suni-konserni sai alkunsa 25-vuotiaan Elias Sunin sekatavarakaupasta Savitaipaleen Laksiaisissa. Vuokratiloista se siirtyi omaan kauppakartanoon 1910. Luumäelle Elias Suni perusti Luumäen Höyry- ja Moottoriveneosakeyhtiön 1911 ja sivuliikkeen Jurvalaan 1912. Elias Suni muutti Lappeenrantaan 1915, ryhtyi siellä jatkamaan William Lindholmin Kangas- ja Sekatavarakauppaa ja myi Savitaipaleen liikkeensä.
1920-luvulla Elias Suni luopui päivittäistavaroiden vähittäiskaupasta tukkukaupan hyväksi ja perusti Studebaker-autokaupan ja Lappeenrannan ensimmäisen huoltoaseman. Elias Suni kuoli 1930 ja johtoon astui ensin leski ja tämänkin kuoltua 1937 heidän vanhin poikansa Viljo Suni. Sotien jälkeen autokauppa saatiin elpymään Austinin ja Mercedes-Benzin edustuksilla. 1960-luvulla Suni Oy laajensi kodinkonekauppaan ja pikatukkutoimintaan. 1970-luvun alussa valmistuivat Lappeenrannan Tapuli-tavaratalo sekä uudet tilat Sunin autokaupalle Tolkansuolle. Vuosikymmenen puolivälissä Suni laajensi Joutsenoon Tapuli-tavaratalon ja Rautia-myymälän avulla. Toimitusjohtajaksi tuli 25-vuotias ekonomi Tapani Suni.
Vuonna 1980 Suni Oy sai Volkswagen- ja Audi-autojen edustuksen. Yritys perusti 1980-luvun mittaan yli 15 Rabatti-halpamyymälää ympäri Kaakkois-Suomea ja luopui samalla päivittäistavaroiden tukkukaupasta. Vuonna 1988 Tapani Suni otti vastatakseen päivittäistavarakaupan ja veli Erkki Suni rauta- ja maatalouskaupan sekä auto- ja kodinkoneliikkeet.
1990-luvun alun laman aikaan Erkki Suni myi yhtiönsä Starckjohann Oy:lle ja Rabatteja alettiin muuttaa Frendi-myymälöiksi. Kolmas Tapuli-tavaratalo avattiin Imatralle. Uutena vähittäiskauppakonseptina tulivat mukaan Hansa-alennusmyymälät.
Vuonna 1999 Suni myi kaiken päivittäistavaratoimintansa myi Wihurille 1999.
Vuosituhannen vaihtuessa alettiin panostaa voimakkaasti jo hiipuneeseen autokauppaan, joka keskitettiin vuonna 2010 Auto-Suni Osakeyhtiöön. Autokauppaa laajennettiin yritysostojen kautta ympäri Etelä-Karjalaa ja Mikkeliin. Nyt Auto-Suni edustaa kuutta automerkkiä ja on yhdeksän automerkin valtuutettu huoltoliike.. Konsernin toinen yhtiö AS-Huolto Oy kuuluu valtakunnalliseen Autoasi-ketjuun.
Celebesin valtaus
Celebesin valtaus oli toisessa maailmansodassa japanilaisten ja hollantilaisten välinen taistelu Celebesin (nyk. Sulawesin) saaresta Hollannin Itä-Intiassa.
Taistelut alkoivat 11. tammikuuta 1942 japanilaisten joukkojen laskeuduttua Menadoon saaren pohjoisosassa.
Samana päivänä japanilaiset laskeutuivat Kemaan ja Tondanojärvelle. Menado saatiin vallattua 13. päivään mennessä. Kaupunkia puolustaneet joukot vetäytyivät Tinoöriin, Kakaskaseniin, Ajermadidihiin ja Kemaan. Japanilaiset saivat myöhemmin vallattua kaupungit hollantilaisilta. 12. tammikuuta japanilaiset valtasivat Langoanin lentokentän ja Kakasin kaupungin. Kendari vallattiin 24. tammikuuta 1942 mennessä.
Muutamat sisämaahan paenneet sotilaat yrittivät käydä sissisotaa hyökkäämällä japanilaisten hallitsemaan Kanejaniin 8. helmikuuta 1942. 12. päivä japanilaiset kukistivat vastarinnan. Saarelta käsin pystyttiin pommittamaan Molukkeja ja Australiaa. Darwinia pommittaneet lentokoneet lähtivät juuri Kendarin lentokentältä.
Rakastunut rampa
Rakastunut rampa eli Sakris Kukkelman, köyhä polseviikki on Joel Lehtosen vuonna 1922 ilmestynyt romaani. Se kertoo köyhän kyttyräselkäisen ja ramman Sakris Kukkelmanin elämästä ja pyrkimyksestä löytää rakkaus. Kirjan tapahtumat sijoittuvat Suomen sisällissodan jälkeiseen aikaan ja tapahtumapaikkoina toimivat Helsingin esikaupunkialueet. Teos yhdistää romantiikkaa ja realismia.
"Rakastunut rampa" sai hämmentyneen ja ristiriitaisen vastaanoton. Ilmeisesti syynä oli kirjan synkkyys ja groteskien aiheiden käsittely.
Kirjan pohjalta on vuonna 1975 valmistunut useita palkintoja saanut samanniminen elokuva. Elokuvan ovat ohjanneet Esko Favén ja Tarja Laine, ja pääroolin näyttelee Vesa-Matti Loiri.
"Rakastunut rampa" kertoo Sakris Kukkelmanin tarinan. Kukkelman on kyttyräselkäinen rampa, koska hän putosi lapsena ikkunalaudalta. Kukkelman on työläinen Krokelbyssä. Hän tekee elantonsa eteen pieniä töitä. Hän kuitenkin haaveilee paremmasta ja elää eräänlaisessa fantasiamaailmassa. Kukkelman kuvittelee olevansa suosittu naistenmies, minkä lisäksi hän pitää itseään muita älykkäämpänä. Todellisuudessa Kukkelmanin olemukselle nauretaan tai häntä kauhistutaan. Talviaikaan hän joutuu kulkemaan vammansa vuoksi konttaamalla ja hyppelehtimällä. Hän kuitenkin haaveilee sinnikkäästi naisesta, omasta kodista ja työstä.
Kukkelman tekee sekalaisia töitä, kunnes saa isomman toimeksiannon tilalliselta Mikko Suomenvaaralta. Rikas Suomenvaara haluaa, että Kukkelman rakentaa hänelle koiratarhan. Kukkelman kertoo olevansa oikea ”byggmestar” ja ottaa työn vastaan. Työstä saamiensa rahojen turvin hän viettää vapaa-aikansa kylällä. Kukkelman päätyy myös ennustajalle, joka kertoo hänen tapaavan elämänsä naisen seuraavan vuoden aikana. Ennustaja antaa Kukkelmanille naisesta myös tarkat tuntomerkit.
Lopulta Kukkelman näkeekin kuvatun kaltaisen naisen erään talon ikkunassa. Talo osoittautuu naistenkodiksi, jossa asuu naisia, jotka ovat eläneet irtolaisina. Kukkelman alkaa luoda suhdetta elämänsä naisena pitämäänsä Sanelma Kinnuseen eli Nelmaan. Apuna toimii naistenkodissa asuva, aatelissukuisena esiintyvä Mimmi ”von” Rumfelt. Lopulta Kukkelman saakin Nelman asumaan luokseen väittämällä naistenkodin johtajalle olevansa Nelman serkku.
Idealisti Kukkelman on sokea rakkaudesta ja tuhlaa työmaalla saamansa rahat Nelmansa toiveiden toteuttamiseen samalla, kun työt koiratarhan rakennustyömaalla jäävät tekemättä. Rahojen huvettua selviää myös, että Nelma ei rakasta Kukkelmania vaan todellisuudessa häpeää tämän ulkomuotoa. Pari menee Nelman inhosta huolimatta kihloihin, mutta suhde ei kestä, vaan karkailujen jälkeen Nelma lopulta jättää Kukkelmanin ja ottaa toisen miehen.
Surun murtama Kukkelman menettää myös työnsä Mikko Suomenvaaran koiratarhan rakennustyömaalla työn laiminlyömisen vuoksi. Lopulta rahattomana ja rakkauteen pettyneenä Kukkelman hirttäytyy puuliiteriin. Tarina päättyy siihen, että kylän lapset nauravat ja pilkkaavat hirttoköydessä roikkuvaa Kukkelmania.
Earl Sweatshirt
Thebe Neruda Kgositsile (s. 24. helmikuuta 1994), taiteilijanimeltään Earl Sweatshirt, on yhdysvaltalainen rap-artisti. Hän kuuluu yhdysvaltalaiseen Odd Future -rap-ryhmään.
HD 102272
HD 102272 on K-tyypin tähti ja jättiläistähti, joka sijaitsee Leijonan tähdistössä. Tähden massaksi on arvioitu noin 1,9 Auringon massaa, ja säteeltään sen on arvioitu olevan noin 10 kertaa Aurinkoa suurempi. Tähteä kiertämästä on havaittu kaksi eksoplaneettaa, HD 102272 b ja HD 102272 c, jotka molemmat vaikuttavat olevan Jupiteria suurempia jättiläisplaneettoja.
Francisco Ramírez Navarro
Francisco Ramírez Navarro (s. 24. heinäkuuta 1939 Tepatitlán) on meksikolainen roomalaiskatolinen piispa. Hänet vihittiin papiksi Tlalnepantlan hiippakuntaan 15. elokuuta 1969. Vuonna 1989 Tlalnepantla korotettiin arkkihiippakunnaksi, ja 27. joulukuuta 2000 Ramírez Navarro nimitettiin sen vihkipiispaksi sekä Tlosin titulaaripiispaksi. Piispaksi vihkiminen seurasi 22. helmikuuta 2001. Pääkonsekraattorina toimi Ricardo Guízar Díaz, jota avustivat Manuel Samaniego Barriga ja Javier Navarro Rodríguez.
Manuel Samaniego Barriga
Manuel Samaniego Barriga (10. lokakuuta 1930 Angamacutiro – 26. kesäkuuta 2005) oli meksikolainen roomalaiskatolinen piispa. Hänet vihittiin papiksi 19. joulukuuta 1953 ja nimitettiin Saltillon hiippakunnan vihkipiispaksi sekä Cures Sabinorumin titulaaripiispaksi 30. huhtikuuta 1969. Piispaksi vihkiminen seurasi 6. elokuuta. Pääkonsekraattorina toimi Luis Guízar y Barragán, jota avustivat José de Jesús Tirado Pedraza ja Manuel Martín del Campo Padilla.
Samaniego Barriga sai 11. tammikuuta 1971 nimityksen Ciudad Altamiranon ja 5. helmikuuta 1979 Cuautitlánin piispaksi. Hän kuoli jälkimmäisessä virassa 74 vuoden iässä.
HD 109271
HD 109271 on G-tyypin pääsarjan tähti ja keltainen kääpiö, joka sijaitsee Neitsyen tähdistössä. Tähden massan arvioidaan olevan suunnilleen sama kuin Auringon massa, ja se on hieman Aurinkoa vanhempi. Tähteä kiertämästä on havaittu kaksi eksoplaneettaa, HD 109271 b ja HD 109271 c, joista molemmat vaikuttavat olevan noin Neptunuksen kokoisia jättiläisplaneettoja.
Jesús María Echavarría y Aguirre
Jesús María Echavarría y Aguirre (6. heinäkuuta 1858 Bacubirito – 5. huhtikuuta 1954) oli meksikolainen roomalaiskatolinen piispa. Hänet vihittiin papiksi Sinaloan hiippakuntaan 18. lokakuuta 1886 ja nimitettiin Saltillon hiippakunnan johtoon 16. joulukuuta 1904. Piispaksi vihkiminen seurasi 12. helmikuuta 1905. Pääkonsekraattorina toimi Jose María de Jesús Portugal y Serratos, jota avustivat Leopoldo Ruiz y Flóres ja José de Jesús Fernández y Barragán. Echavarría y Aguirre asetettiin virkaansa 27. maaliskuuta 1905.
Echavarría y Aguirre kuoli 95-vuotiaana virassa.
HD 113538
HD 113538 on K-tyypin pääsarjan tähti ja oranssi kääpiö, joka sijaitsee Kentaurinn tähdistössä. Se on nuori tähti, jonka massan arvioidaan noin 0,7 kertaa Auringon massa ja säteen noin 0,65 kertaa Auringon vastaava. Tähteä kiertämästä on havaittu kaksi eksoplaneettaa, HD 113538 b ja HD 113538 c, joista toinen vaikuttaa olevan noin Neptunuksen kokoinen ja toinen Saturnuksen kokoinen jättiläisplaneetta. Pienemmällä planeetoista on eksentrinen rata.
José Lizares Estrada
José Lizares Estrada (s. 31. toukokuuta 1934 Tapalpa) on meksikolainen roomalaiskatolinen piispa. Hänet vihittiin papiksi 19. joulukuuta 1959 ja nimitettiin Ciudad Altamiranon hiippakunnan johtoon 4. maaliskuuta 1980. Piispaksi vihkiminen seurasi 29. huhtikuuta. Pääkonsekraattorina toimi Girolamo Prigione, jota avustivat Serafín Vásquez Elizalde ja Manuel Samaniego Barriga.
Lizares Estrada erosi tehtävistään Ciudad Altamiranon piispana 31. tammikuuta 1987. Hän sai 25. maaliskuuta 1987 uuden nimityksen Monterreyn arkkihiippakunnan vihkipiispaksi, jona hän toimi, kunnes jäi eläkkeelle 21. joulukuuta 2009.
José Raúl Vera López
José Raúl Vera López (s. 21. kesäkuuta 1945 Acámbaro) on meksikolainen roomalaiskatolinen piispa. Hän kuuluu dominikaaneihin.
Vera Lópezin vihki papiksi 29. kesäkuuta 1975 paavi Paavali VI. Hänet nimitettiin Ciudad Altamiranon hiippakunnan johtoon 20. marraskuuta 1987, ja piispaksi vihkiminen seurasi 6. tammikuuta 1988. Pääkonsekraattorina toimi paavi Johannes Paavali II, jota avustivat Eduardo Martínez Somalo ja Giovanni Battista Re.
14. elokuuta 1995 Vera López nimitettiin San Cristóbal de Las Casasin koadjuuttoripiispaksi ja 30. joulukuuta 1999 Saltillon piispaksi.
Vera López sai ihmisoikeustyöstä Thorolf Rafton muistopalkinnon vuonna 2010.
Felipe Padilla Cardona
Felipe Padilla Cardona (s. 1. toukokuuta 1945 León) on meksikolainen roomalaiskatolinen piispa. Hänet vihittiin papiksi 10. kesäkuuta 1973 ja nimitettiin Huajuapan de Leónin hiippakunnan johtoon 15. helmikuuta 1992. Piispaksi vihkiminen seurasi 17. maaliskuuta. Pääkonsekraattorina toimi Girolamo Prigione, jota avustivat Rosendo Huesca Pacheco ja Anselmo Zarza Bernal.
Padilla Cardona sai 26. elokuuta 1996 nimityksen Tehuantepecin koadjuuttoripiispaksi, ja 25. marraskuuta 2000 hänestä tuli sen piispa. Hänet nimitettiin 1. lokakuuta 2009 Ciudad Obregónin piispaksi ja asetettiin uuteen virkaansa 4. marraskuuta.
Teodoro Enrique Pino Miranda
Teodoro Enrique Pino Miranda (s. 1. joulukuuta 1946 Cucurpe) on meksikolainen roomalaiskatolinen piispa. Hänet vihittiin papiksi Hermosillon arkkihiippakuntaan 2. huhtikuuta 1972 ja nimitettiin Huajuapan de Leónin hiippakunnan johtoon 2. joulukuuta 2000. Piispaksi vihkiminen seurasi 31. tammikuuta 2001. Pääkonsekraattorina toimi José Ulises Macías Salcedo, jota avustivat Carlos Quintero Arce ja Felipe Padilla Cardona.
Hélio Adelar Rubert
Hélio Adelar Rubert (s. 11. toukokuuta 1945 Segredo) on brasilialainen roomalaiskatolinen arkkipiispa. Hänet vihittiin papiksi Santa Marian hiippakuntaan 18. joulukuuta 1971 ja nimitettiin Vitórian arkkihiippakunnan vihkipiispaksi sekä Flenucletan titulaaripiispaksi 4. elokuuta 1999. Piispaksi vihkiminen seurasi 3. lokakuuta. Pääkonsekraattorina toimi Silvestre Luís Scandián, jota avustivat José Ivo Lorscheiter ja João Bráz de Aviz.
Rubert sai 24. maaliskuuta 2004 nimityksen Santa Marian piispaksi. 13. huhtikuuta 2011 Santa Mariasta tehtiin arkkihiippakunta ja Rubertista sen arkkipiispa.
HD 114762 b
HD 114762 b on varmistamaton eksoplaneetta, joka löydettiin vuonna säteisnopeusmenetelmällä vuonna 1989. Planeetta saattaa olla ensimmäinen koskaan löydetty eksoplaneetta, mutta on mahdollista, että se osoittautuukin ruskeaksi kääpiöksi. Planeetta kiertää F-tyypin pääsarjan tähteä ja kaksoistähteä HD 114762 noin 128,7 valovuoden päässä Maasta.
HD 114762 b:n massa on noin 11 kertaa suurempi kuin Jupiterin vastaava. Mikäli se ei ole ruskea kääpiö, se on jättiläisplaneetta. HD 114762 b kiertää emotähteään noin 0,35 AU:n päässä, ja sen kiertoaika tähden ympäri on noin 84 vuorokautta.
José Ivo Lorscheiter
José Ivo Lorscheiter (7. joulukuuta 1927 – 5. maaliskuuta 2007) oli brasilialainen roomalaiskatolinen piispa. Hänet vihittiin papiksi 20. joulukuuta 1952 ja nimitettiin Porto Alegren arkkihiippakunnan vihkipiispaksi sekä Tamadan titulaaripiispaksi 12. marraskuuta 1965. Piispaksi vihkiminen seurasi 6. maaliskuuta 1966. Pääkonsekraattorina toimi Alfredo Vicente Scherer, jota avustivat Aloísio Leo Arlindo Lorscheider ja Edmundo Luís Kunz.
Lorscheiter sai 5. helmikuuta 1974 nimityksen Santa Marian piispaksi, jona hän toimi, kunnes jäi eläkkeelle 24. maaliskuuta 2004. Hän osallistui Vatikaanin toiseen kirkolliskokoukseen.
Maximino Martínez Miranda
Maximino Martínez Miranda (s. 29. toukokuuta 1951 Palos Altos) on meksikolainen roomalaiskatolinen piispa. Hänet vihittiin papiksi 21. syyskuuta 1979 ja nimitettiin Ciudad Altamiranon hiippakunnan johtoon 7. heinäkuuta 2006. Piispaksi vihkiminen seurasi 31. elokuuta. Pääkonsekraattorina toimi Giuseppe Bertello, jota avustivat Francisco Javier Chavolla Ramos ja Constancio Miranda Wechmann.
Alonso Gerardo Garza Treviño
Alonso Gerardo Garza Treviño (s. 20. joulukuuta 1947 Monterrey) on meksikolainen roomalaiskatolinen piispa. Hänet vihittiin papiksi Monterreyn arkkihiippakuntaan 26. lokakuuta 1972 ja nimitettiin Piedras Negrasin hiippakunnan johtoon 8. tammikuuta 2003. Piispaksi vihkiminen seurasi 25. maaliskuuta. Pääkonsekraattorina toimi Adolfo Antonio Suárez Rivera, jota avustivat Giuseppe Bertello ja José Raúl Vera López.
Juan Frausto Pallares
Juan Frausto Pallares (s. 10. heinäkuuta 1941 Tomelópez) on meksikolainen roomalaiskatolinen piispa. Hänet vihittiin papiksi Leónin hiippakuntaan 21. kesäkuuta 1968. Hän sai nimitykset Leónin vihkipiispaksi sekä Vagrautan titulaaripiispaksi 10. joulukuuta 2005, ja piispaksi vihkiminen seurasi 24. helmikuuta 2006. Pääkonsekraattorina toimi José Guadalupe Martín Rábago, jota avustivat Giuseppe Bertello ja Renato Ascencio León.
Leónin hiippakunta korotettiin arkkihiippakunnaksi 25. marraskuuta 2006.
José Guadalupe Martín Rábago
José Guadalupe Martín Rábago (s. 12. lokakuuta 1935 San Miguel El Alto) on meksikolainen roomalaiskatolinen arkkipiispa. Hänet vihittiin papiksi 22. heinäkuuta 1962 ja nimitettiin Guadalajaran arkkihiippakunnan vihkipiispaksi sekä Tuscamian titulaaripiispaksi 15. huhtikuuta 1992. Piispaksi vihkiminen seurasi 5. kesäkuuta. Pääkonsekraattorina toimi Juan Jesús Posadas Ocampo, jota avustivat Manuel Pérez-Gil y González ja Francisco Raúl Villalobos Padilla.
23. elokuuta 1995 Martín Rábago sai nimityksen Leónin piispaksi, jonka virkaan hänet asetettiin 18. lokakuuta. León korotettiin arkkihiippakunnaksi 25. marraskuuta 2006, ja Martín Rábago jatkoi sen johtamista arkkipiispana, kunnes jäi eläkkeelle 22. joulukuuta 2012.
Miguel Romano Gómez
Miguel Romano Gómez (s. 21. tammikuuta 1959 El Paso, Texas, Yhdysvallat) on meksikolainen roomalaiskatolinen piispa. Hänet vihittiin papiksi Guadalajaran arkkihiippakuntaan 26. toukokuuta 1985 ja nimitettiin sen vihkipiispaksi sekä Vagalin titulaaripiispaksi 18. maaliskuuta 2000. Piispaksi vihkiminen seurasi 9. huhtikuuta. Pääkonsekraattorina toimi Juan Sandoval Íñiguez, jota avustivat Javier Navarro Rodríguez, Jacinto Guerrero Torres ja José Guadalupe Martín Rábago.
Gonzalo Galván Castillo
Gonzalo Galván Castillo (s. 19. tammikuuta 1951 León) on meksikolainen roomalaiskatolinen piispa. Hänet vihittiin papiksi Leónin hiippakuntaan 17. heinäkuuta 1977 ja nimitettiin Autlánin hiippakunnan johtoon 26. lokakuuta 2004. Piispaksi vihkiminen seurasi 14. joulukuuta. Pääkonsekraattorina toimi Juan Sandoval Íñiguez, jota avustivat José Guadalupe Martín Rábago ja Lázaro Pérez Jiménez.
Kazimierz Wielikosielec
Kazimierz Wielikosielec (s. 5. toukokuuta 1945) on puolalainen, Valko-Venäjällä toimiva roomalaiskatolinen piispa. Hän kuuluu dominikaaneihin. Hänet vihki papiksi Jānis Cakuls 3. kesäkuuta 1984. Hänet nimitettiin Pinskin hiippakunnan vihkipiispaksi sekä Blanda Julian titulaaripiispaksi 6. toukokuuta 1999, ja piispaksi vihkiminen seurasi 24. kesäkuuta. Pääkonsekraattorina toimi Kazimierz Świątek, jota avustivat Dominik Hrušovský ja Aleksander Kaszkiewicz.
Aleksander Kaszkiewicz
Aleksander Kaszkiewicz (s. 23. syyskuuta 1949 Eišiškės) on puolalainen, Valko-Venäjällä toimiva roomalaiskatolinen piispa. Hänet vihittiin papiksi 30. toukokuuta 1976 ja nimitettiin Hrodnan hiippakunnan johtoon 13. huhtikuuta 1991. Piispaksi vihkiminen seurasi 23. toukokuuta. Pääkonsekraattorina toimi Tadeusz Kondrusiewicz, jota avustivat Edward Kisiel ja Juozas Preikšas.
Carlos Aguiar Retes
Carlos Aguiar Retes (s. 9. tammikuuta 1950 Tepic) on meksikolainen roomalaiskatolinen arkkipiispa. Hänet vihittiin papiksi 22. huhtikuuta 1973 ja nimitettiin Texcocon hiippakunnan johtoon 28. toukokuuta 1997. Piispaksi vihkiminen seurasi 29. kesäkuuta. Pääkonsekraattorina toimi Adolfo Antonio Suárez Rivera, jota avustivat Magín Camerino Torreblanca Reyes ja Alfonso Humberto Robles Cota.
5. helmikuuta 2009 Aguiar Retes sai nimityksen Tlalnepantlan arkkipiispaksi, jonka virkaan hänet asetettiin 31. maaliskuuta.
Roberto Octavio Balmori Cinta
Roberto Octavio Balmori Cinta MJ (s. 20. marraskuuta 1943 Coatzacoalcos) on meksikolainen roomalaiskatolinen piispa. Hänet vihittiin papiksi 17. toukokuuta 1970 ja nimitettiin Ciudad Vallesin hiippakunnan johtoon 5. huhtikuuta 2002. Piispaksi vihkiminen seurasi 5. kesäkuuta. Pääkonsekraattorina toimi Adolfo Antonio Suárez Rivera, jota avustivat Giuseppe Bertello ja Hermenegildo Ramírez Sánchez.
Héctor Luis Morales Sánchez
Héctor Luis Morales Sánchez (s. 12. syyskuuta 1954 Tamuín) on meksikolainen roomalaiskatolinen piispa. Hänet vihittiin papiksi Ciudad Vallesin hiippakuntaan 17. tammikuuta 1979 ja nimitettiin Huautlan prelaatiksi 15. lokakuuta 2005. Piispasi vihkiminen seurasi 17. tammikuuta 2006. Pääkonsekraattorina toimi José Luis Chávez Botello, jota avustivat Roberto Octavio Balmori Cinta]ja Hermenegildo Ramírez Sánchez.
7. tammikuuta 2011 Morales Sánchez sai nimityksen Netzahualcóyotlin piispaksi.
Hermenegildo Ramírez Sánchez
Hermenegildo Ramírez Sánchez MJ (s. 13. huhtikuuta 1929 México) on meksikolainen roomalaiskatolinen piispa. Hänet vihittiin papiksi 5. heinäkuuta 1953 ja nimitettiin Huautlan prelaatiksi sekä Santa Giustan titulaaripiispaksi 4. tammikuuta 1975. Piispaksi vihkiminen seurasi 19. maaliskuuta. Pääkonsekraattorina toimi Mario Pio Gaspari, jota avustivat Ernesto Corripio y Ahumada ja Braulio Sánchez Fuentes.
Ramírez Sánchez erosi titulaarihiippakunnan johdosta 15. helmikuuta 1978, mutta jatkoi toimintaansa Huautlan prelaattina, kunnes jäi eläkkeelle 15. lokakuuta 2005.
Oscar Campos Contreras
Oscar Campos Contreras (s. 18. syyskuuta 1947 Guadalajara) on meksikolainen roomalaiskatolinen piispa. Hänet vihittiin papiksi Tuxtla Gutiérrezin hiippakuntaan 27. joulukuuta 1978 ja nimitettiin Antequera, Oaxacan arkkihiippakunnan vihkipiispaksi sekä Summan titulaaripiispaksi 23. toukokuuta 2006. Piispaksi vihkiminen seurasi 12. heinäkuuta. Pääkonsekraattorina toimi José Luis Chávez Botello, jota avustivat Felipe Aguirre Franco ja Rogelio Cabrera López.
2. helmikuuta 2010 Campos Contreras sai nimityksen Tehuantepecin piispaksi, jonka virkaan hänet asetettiin 23. maaliskuuta.
Joseph Victor Adamec
Joseph Victor Adamec (s. 13. elokuuta 1935 Michigan) on yhdysvaltalainen roomalaiskatolinen piispa. Hän on työskennellyt myös Slovakiassa.
Adamecin vihki 3. heinäkuuta 1960 papiksi Luigi Traglia slovakialaiseen Nitran hiippakuntaan. Hänet nimitettiin Altoona-Johnstownin hiippakunnan johtoon Pennsylvaniaan 12. maaliskuuta 1987, ja piispaksi vihkiminen seurasi 20. toukokuuta. Pääkonsekraattorina toimi Jozef Tomko, jota avustivat James John Hogan ja Francis Frederick Reh.
Adamec jäi eläkkeelle 14. tammikuuta 2011.
Arthur Leo Kennedy
Arthur Leo Kennedy (s. 9. tammikuuta 1942 Boston, Massachusetts) on yhdysvaltalainen roomalaiskatolinen piispa. Hänet vihki papiksi Bostonin arkkihiippakuntaan Francis Frederick Reh 17. joulukuuta 1966. Hänet nimitettiin Bostonin vihkipiispaksi sekä Timidanan titulaaripiispaksi 30. kesäkuuta 2010, ja piispaksi vihkiminen seurasi 14. syyskuuta. Pääkonsekraattorina toimi Sean Patrick O'Malley, jota avustivat Walter James Edyvean ja Robert Francis Hennessey.
Emilio Simeon Allué
Emilio Simeon Allué (s. 18. helmikuuta 1935 Huesca) on espanjalaissyntyinen, Yhdysvalloissa toiminut roomalaiskatolinen piispa. Hän kuuluu salesiaaneihin. Hänet vihittiin papiksi 22. joulukuuta 1966 ja nimitettiin Bostonin arkkihiippakunnan vihkipiispaksi sekä Croaen titulaaripiispaksi 24. heinäkuuta 1996. Piispaksi vihkiminen seurasi 17. syyskuuta. Pääkonsekraattorina toimi Bernard Francis Law, jota avustivat Theodore Edgar McCarrick ja Robert Joseph Banks.
Allué jäi eläkkeelle 30. kesäkuuta 2010.
John Joseph Myers
John Joseph Myers (s. 26. heinäkuuta 1941 Ottawa, Illinois) on yhdysvaltalainen roomalaiskatolinen arkkipiispa. Hänet vihki papiksi Peorian hiippakuntaan Francis Frederick Reh 17. joulukuuta 1966. Hänet nimitettiin Peorian koadjuuttoripiispaksi 7. heinäkuuta 1987, ja piispaksi vihkiminen seurasi 3. syyskuuta. Pääkonsekraattorina toimi Edward William O'Rourke, jota avustivat Thomas Cajetan Kelly ja Donald William Wuerl.
Myersista tuli 23. tammikuuta 1990 Peorian piispa. Hän sai 24. heinäkuuta 2011 nimityksen Newarkin arkkipiispaksi, jonka virkaan hänet asetettiin 9. lokakuuta. Samalla hän sai myös nimityksen Turks and Caicosin "sui iuris" -mission johtoon.
John Raymond Gaydos
John Raymond Gaydos (s. 14. elokuuta 1943 Saint Louis, Missouri) on yhdysvaltalainen roomalaiskatolinen piispa. Hänet vihki papiksi Saint Louisin arkkihiippakuntaan 20. joulukuuta 1968 Francis Frederick Reh. Hänet nimitettiin Jefferson Cityn hiippakunnan johtoon 25. kesäkuuta 1997, ja piispaksi vihkiminen seurasi 27. elokuuta. Pääkonsekraattorina toimi Justin Francis Rigali, jota avustivat Michael Francis McAuliffe ja Oscar Hugh Lipscomb.
Richard Edmund Pates
Richard Edmund Pates (s. 12. helmikuuta 1943 Saint Paul, Minnesota) on yhdysvaltalainen roomalaiskatolinen piispa. Hänet vihki papiksi Saint Paul and Minneapolisin arkkihiippakuntaan Francis Frederick Reh 20. joulukuuta 1968. Hänet nimitettiin Saint Paul and Minneapolisin vihkipiispaksi sekä Suacian titulaaripiispaksi 22. joulukuuta 2000, ja piispaksi vihkiminen seurasi 26. maaliskuuta 2001. Pääkonsekraattorina toimi Harry Joseph Flynn, jota avustivat John Robert Roach ja Frederick Francis Campbell.
10. huhtikuuta 2008 Pates sai nimityksen Des Moinesin piispaksi Iowaan, ja hänet asetettiin uuteen virkaansa 29. toukokuuta.
Arthur Joseph Serratelli
Arthur Joseph Serratelli (s. 18. huhtikuuta 1944 Newark, New Jersey) on yhdysvaltalainen roomalaiskatolinen piispa. Hänet vihki papiksi Newarkin arkkihiippakuntaan Francis Frederick Reh 20. joulukuuta 1968. Hänet nimitettiin Newarkin vihkipiispaksi sekä Eneran titulaaripiispaksi 3. heinäkuuta 2000, ja piispaksi vihkiminen seurasi 8. syyskuuta. Pääkonsekraattorina toimi Theodore Edgar McCarrick, jota avustivat Michael Angelo Saltarelli ja Paul Gregory Bootkoski.
Serratelli sai 1. kesäkuuta 2004 nimityksen Patersonin piispaksi, jonka virkaan hänet asetettiin 6. heinäkuuta.
Robert Eric Guglielmone
Robert Eric Guglielmone (s. 30. joulukuuta 1945 New York, New York, Yhdysvallat) on yhdysvaltalainen roomalaiskatolinen piispa. Hänet vihki papiksi New Yorkin osavaltion Rockville Centren hiippakuntaan John Raymond McGann 8. huhtikuuta 1978. Hänet nimitettiin Charlestonin hiippakunnan johtoon Etelä-Carolinaan 24. tammikuuta 2009, ja piispaksi vihkiminen seurasi 25. maaliskuuta. Pääkonsekraattorina toimi Edward Michael Egan, jota avustivat William Francis Murphy ja Robert Joseph Baker.
Robert Joseph Baker
Robert Joseph Baker (s. 4. kesäkuuta 1944 Willard, Ohio) on yhdysvaltalainen roomalaiskatolinen piispa. Hänet vihki papiksi floridalaiseen Saint Augustinen hiippakuntaan Paul Francis Tanner 21. maaliskuuta 1970. Hänet nimitettiin Charlestonin hiippakunnan johtoon Etelä-Carolinaan 12. heinäkuuta 1999, ja piispaksi vihkiminen seurasi 29. syyskuuta. Pääkonsekraattorina toimi John Francis Donoghue, jota avustivat Gabriel Montalvo Higuera ja John Joseph Snyder.
Baker sai 14. elokuuta 2007 nimityksen Alabaman osavaltion Birminghamin hiippakunnan piispaksi, ja hänet asetettiin uuteen virkaansa 2. lokakuuta.
John Anthony Dooher
John Anthony Dooher (s. 3. toukokuuta 1943 Dorchester) on yhdysvaltalainen roomalaiskatolinen piispa. Hänet vihki papiksi Bostonin arkkihiippakuntaan Richard James Cushing 21. toukokuuta 1969. Hänet nimitettiin Bostonin vihkipiispaksi sekä Thevesten titulaaripiispaksi 12. lokakuuta 2006, ja piispaksi vihkiminen seurasi 12. joulukuuta. Pääkonsekraattorina toimi Sean Patrick O'Malley, jota avustivat Francis Xavier Irwin ja Walter James Edyvean.
Felipe de Jesús Estévez
Felipe de Jesús Estévez (s. 5. helmikuuta 1946 Pedro Betancourt, Kuuba) on kuubalaissyntyinen, yhdysvaltalaistunut roomalaiskatolinen piispa. Hänet vihittiin papiksi kuubalaiseen Matanzasin hiippakuntaan 30. toukokuuta 1970, mutta inkardinoitiin Miamin arkkihiippakuntaan Floridaan helmikuussa 1979. Hänet nimitettiin Miamin vihkipiispaksi sekä Kearneyn titulaaripiispaksi 21. marraskuuta 2003, ja piispaksi vihkiminen seurasi 7. tammikuuta 2004. Pääkonsekraattorina toimi John Clement Favalora, jota avustivat Pedro Claro Meurice Estiu ja Thomas James Olmsted.
Estévez sai 27. huhtikuuta 2011 nimityksen Saint Augustinen piispaksi, jonka virkaan hänet asetettiin 2. kesäkuuta.
John Walter Flesey
John Walter Flesey (s. 6. elokuuta 1942 Jersey City) on yhdysvaltalainen roomalaiskatolinen piispa. Hänet vihittiin papiksi Newarkin arkkihiippakuntaan 31. toukokuuta 1969 ja nimitettiin sen vihkipiispaksi sekä Alleghenyn titulaaripiispaksi 21. toukokuuta 2004. Piispaksi vihkiminen seurasi 4. elokuuta. Pääkonsekraattorina toimi John Joseph Myers, jota avustivat Michael Angelo Saltarelli ja Arthur Joseph Serratelli.
Michael Angelo Saltarelli
Michael Angelo Saltarelli (17. tammikuuta 1932 Jersey City – 8. lokakuuta 2009) oli yhdysvaltalainen roomalaiskatolinen piispa. Hänet vihki papiksi Newarkin arkkihiippakuntaan Thomas Aloysius Boland 28. toukokuuta 1960. Hänet nimitettiin Newarkin vihkipiispaksi sekä Mesarfeltan titulaaripiispaksi 2. kesäkuuta 1990, ja piispaksi vihkiminen seurasi 30. heinäkuuta. Pääkonsekraattorina toimi Theodore Edgar McCarrick, jota avustivat Peter Leo Gerety ja John Mortimer Fourette Smith.
Saltarelli sai 21. marraskuuta 1995 nimityksen delawarelaisen Wilmingtonin hiippakunnan johtoon, ja hänet asetettiin tähän virkaan 23. tammikuuta 1996. Hän jäi eläkkeelle 7. heinäkuuta 2008.
Edward Matthew Rice
Edward Matthew Rice (s. 28. heinäkuuta 1960 Saint Louis, Missouri, Yhdysvallat) on yhdysvaltalainen roomalaiskatolinen piispa. Hänet vihki Saint Louisin arkkihiippakuntaan diakoniksi 3. toukokuuta 1986 James Terry Steib ja papiksi 3. tammikuuta 1987 John Lawrence May. Hänet nimitettiin Saint Louisin vihkipiispaksi sekä Sufeksen titulaaripiispaksi 1. joulukuuta 2010, ja piispaksi vihkiminen seurasi 13. tammikuuta 2011. Pääkonsekraattorina toimi Robert James Carlson, jota avustivat John Raymond Gaydos ja Richard Frank Stika.
Richard Frank Stika
Richard Frank Stika (s. 4. heinäkuuta 1957 Saint Louis, Missouri) on yhdysvaltalainen roomalaiskatolinen piispa. Hänet vihki Saint Louisin arkkihiippakuntaan diakoniksi John Joseph Carberry 1. toukokuuta 1985 ja papiksi John Lawrence May 14. joulukuuta 1985. Stika nimitettiin 12. tammikuuta 2009 tennesseeläisen Knoxvillen hiippakunnan johtoon, ja piispaksi vihkiminen seurasi 19. maaliskuuta. Pääkonsekraattorina toimi Justin Francis Rigali, jota avustivat Joseph Edward Kurtz ja Robert Joseph Shaheen.
Robert Joseph Shaheen
Robert Joseph Shaheen (3. kesäkuuta 1937 Danbury – 9. elokuuta 2017) oli yhdysvaltalainen katolinen piispa. Hän kuului maroniitteihin. Hänet vihittiin papiksi 2. toukokuuta 1964 ja nimitettiin Our Lady of Lebanon of Los Angelesin eparkian johtoon 5. joulukuuta 2000. Piispaksi vihkiminen seurasi 15. helmikuuta 2001. Pääkonsekraattorina toimi Nasrallah Pierre Sfeir, jota avustivat Francis Mansour Zayek, Roland Aboujaoudé, John George Chedid ja Stephen Hector Youssef Doueihi.
Shaheen jäi eläkkeelle 10. heinäkuuta 2013.
Kylie’s Remixes Volume 1
Kylie’s Remixes Volume 1 on australialaisen laulajan Kylie Minoguen remixalbumi, joka julkaistiin Japanissa 16. maaliskuuta 1989. Albumi julkaistiin myöhemmin Australiassa vuonna 1993 ja uudelleen vuonna 1998.
Joseph Edward Kurtz
Joseph Edward Kurtz (s. 18. elokuuta 1946) on yhdysvaltalainen roomalaiskatolinen arkkipiispa. Hänet vihki papiksi pennsylvanialaiseen Allentownin hiippakuntaan Joseph Mark McShea 18. maaliskuuta 1972. Hänet nimitettiin Knoxvillen hiippakunnan johtoon Tennesseehen 26. lokakuuta 1999, ja piispaksi vihkiminen seurasi 8. joulukuuta. Pääkonsekraattorina toimi Gabriel Montalvo Higuera, jota avustivat Thomas Cajetan Kelly ja Edward Peter Cullen.
12. kesäkuuta 2007 Kurtz sai nimityksen Louisvillen arkkipiispaksi Kentuckyyn, ja hänet asetettiin uuteen virkaansa 15. elokuuta.
Edward Peter Cullen
Edward Peter Cullen (s. 15. maaliskuuta 1933 Philadelphia, Pennsylvania) on yhdysvaltalainen roomalaiskatolinen piispa. Hänet vihki Philadelphian arkkihiippakuntaan diakoniksi Francis James Furey 23. syyskuuta 1961 ja papiksi John Joseph Krol 19. toukokuuta 1962. Cullen nimitettiin 8. helmikuuta 1994 Philadelphian vihkipiispaksi sekä Paria in Proconsolaren titulaaripiispaksi, ja piispaksi vihkiminen seurasi 14. huhtikuuta. Pääkonsekraattorina toimi Anthony Joseph Bevilacqua, jota avustivat John Patrick Foley ja Francis Bible Schulte.
Cullen sai 16. joulukuuta 1997 nimityksen Allentownin piispaksi, jonka virkaan hänet asetettiin 9. helmikuuta 1998. Hän jäi eläkkeelle 27. toukokuuta 2009.
John Oliver Barres
John Oliver Barres (s. 20. syyskuuta 1960 New Yorkin osavaltio) on yhdysvaltalainen roomalaiskatolinen piispa. Hänet vihki papiksi delawarelaiseen Wilmingtonin hiippakuntaan Robert Edward Mulvee 21. lokakuuta 1989. Hänet nimitettiin Allentownin hiippakunnan johtoon Pennsylvaniaan 27. toukokuuta 2009, ja piispaksi vihkiminen seurasi 30. heinäkuuta. Pääkonsekraattorina toimi Justin Francis Rigali, jota avustivat William Francis Malooly ja Michael Angelo Saltarelli.
Stephen Hector Youssef Doueihi
Stephen Hector Youssef Doueihi (25. kesäkuuta 1927 Zgharta – 17. joulukuuta 2014) oli syntyjään libanonilainen, Yhdysvalloissa toiminut maroniitteihin kuuluva katolinen piispa. Hänet vihittiin papiksi Libanoniin 14. elokuuta 1955 ja nimitettiin Saint Maron of Brooklynin eparkian johtoon 11. marraskuuta 1996. Piispaksi vihkiminen seurasi 11. tammikuuta 1997. Pääkonsekraattorina toimi Nasrallah Pierre Sfeir, jota avustivat Francis Mansour Zayek ja Joseph Mohsen Béchara.
Doueihi jäi eläkkeelle 10. tammikuuta 2004.
Gregory John Mansour
Gregory John Mansour (s. 11. marraskuuta 1955 Flint, Michigan) on yhdysvaltalainen maroniitteihin kuuluva katolinen piispa. Hänet vihittiin papiksi Saint Maron of Brooklynin eparkiaan 18. syyskuuta 1982 ja inkardinoitiin Our Lady of Lebanon of Los Angelesin eparkiaan 19. helmikuuta 1994. Mansour sai 10. tammikuuta 2004 nimityksen Saint Maron of Brooklynin eparkian johtoon, ja piispaksi vihkiminen seurasi 2. maaliskuuta. Pääkonsekraattorina toimi Nasrallah Pierre Sfeir, jota avustivat Roland Aboujaoudé ja Stephen Hector Youssef Doueihi.
Mansour asetettiin virkaansa 27. huhtikuuta 2004.
Barbara Ślizowska
Barbara Wilk-Ślizowska ("Konopka"; s. 4. helmikuuta 1935 Krakova) on puolalainen entinen voimistelija ja olympiamitalisti. Hän kilpaili vuoden 1952 kesäolympialaisissa Helsingissä ja vuoden 1956 kesäolympialaisissa Melbournessa. Melbournessa hän oli mukana saamassa yhteisvoimistelussa pronssia.
Ślizowska meni naimisiin voimistelija Andrzej Konopkan kanssa.
Peter John Uglietto
Peter John Uglietto (s. 24. syyskuuta 1951 Cambridge, Massachusetts, Yhdysvallat) on yhdysvaltalainen roomalaiskatolinen piispa. Hänet vihki papiksi Bostonin arkkihiippakuntaan Humberto Sousa Medeiros 21. toukokuuta 1977. Hänet nimitettiin Bostonin vihkipiispaksi sekä Thubursicumin titulaaripiispaksi 30. kesäkuuta 2010, ja piispaksi vihkiminen seurasi 14. syyskuuta. Pääkonsekraattorina toimi Sean Patrick O'Malley, jota avustivat Francis Xavier Irwin ja John Anthony Dooher.
Carl Klæth
Carl Klæth (3. heinäkuuta 1887 Steinkjer – 16. elokuuta 1966 Steinkjer) oli norjalainen voimistelija ja olympiamitalisti. Hän kilpaili vuoden 1908 kesäolympialaisissa Lontoossa ja oli siellä mukana saamassa joukkuevoimistelussa hopeaa. Hän osallistui samoissa kisoissa myös yksilökilpailijana moniotteluun.
John Skrataas
John Skrataas (4. toukokuuta 1890 Egge – 12. helmikuuta 1961 Trondheim) oli norjalainen voimistelija ja olympiamitalisti. Hän kilpaili vuoden 1908 kesäolympialaisissa Lontoossa ja oli siellä mukana saamassa hopeaa joukkuevoimistelussa. Hän osallistui samoissa kisoissa myös yksilökilpailijana moniotteluun.
Andreas Strand
Andreas Strand (4. helmikuuta 1889 Fredrikstad – 19. huhtikuuta 1958 Glemmen) oli norjalainen voimistelija ja olympiamitalisti. Hän kilpaili vuoden 1908 kesäolympialaisissa Lontoossa ja oli siellä mukana saamassa hopeaa joukkuevoimistelussa.
Olaf Syvertsen
Christian Olaf Syvertsen (23. elokuuta 1884 Oslo – 13. kesäkuuta 1964 Oslo) oli norjalainen voimistelija ja olympiamitalisti. Hän kilpaili vuoden 1908 kesäolympialaisissa Lontoossa ja oli siellä mukana saamassa hopeaa joukkuevoimistelussa.
Marius Thuesen
Marius Laurits Theodor Jensen Thuesen (23. tammikuuta 1878 Holbæk – 12. heinäkuuta 1941 Kööpenhamina) oli tanskalainen voimistelija. Hän oli mukana saamassa joukkuevoimistelussa hopeaa Ateenan vuoden 1906 välikisoissa. Thuesen kilpaili myös vuoden 1908 kesäolympialaisissa Lontoossa, jossa hän sijoittui joukkueineen neljänneksi.
Diksi
Diksi () on vuonna 1992 alun perin tukkukaupan toimijaksi perustettu, sittemmin Venäjän kolmanneksi suurimmaksi vähittäiskauppaketjuksi kasvanut yrityskonserni. Yhtiön pääkonttori sijaitsee Moskovassa.
Yhtiö kertoo saavuttaneensa vuonna 2011 osin yrityskaupan seurauksena aseman maan kolmanneksi suurimpana vähittäiskauppaketjuna niin liikevaihdon, myymälöiden lukumäärän kuin kauppojen alueellisen jakaumankin perusteella. Yhtiöryppään suurimmat kauppaliikkeiden nimet ovat Diksi, Viktorija (supermarketit), Megamart (hypermarketit) ja SM. Yhtiön osakkeella käydään kauppaa Moskovan pörssissä (MICEX-RTS).
Diksi arvioi vuoden 2012 katsauksessaan vähittäismyynnin vuotuiseksi kokonaismääräksi Venäjällä 695 miljardia Yhdysvaltain dollaria. Ruoan vähittäiskaupassa, jossa yhtiö erityisesti toimii, Venäjän markkinat (noin 286 miljardia USD) ovat Euroopan toiseksi suurimmat Ranskan markkinoiden jälkeen ja hieman Britannian, Italian ja Saksan markkinoita suuremmat.
Yhtiöllä oli vuonna 2012 kaikkiaan 1 499 vähittäiskauppaa Venäjällä. Ketjun kauppaliikkeet ovat keskittyneet vahvasti tietyille aluille. Myymälöistä noin puolet sijaitsee Moskovassa (21 %) tai Moskovan alueella (28 %), runsaasti kauppoja on myös Pietarissa (10 %) ja Kaliningradin alueella (8 %). Nämä ovat tulotasoltaan maan keskiatrvoa korkeampia alueita. Vaikka myymälöiden määrässä Diksi-ryhmä on maan 3. suurin ketju Magnitin ja X5:n jälkeen, liikevaihdossa kauppaketju jäi yhtiön oman arvion mukaan 5. sijalle.
László Baranyai
László Baranyai (13. tammikuuta 1920 Budapest – 14. joulukuuta 1984 Budapest) oli unkarilainen voimistelija ja olympiamitalisti. Hän kilpaili vuoden 1948 kesäolympialaisissa Lontoossa, jossa hän oli mukana saamassa pronssia joukkuevoimistelussa ja jäi yksilökilpailijana esimerkiksi moniottelussa 16. sijalle.
Baranyai meni naimisiin voimistelija Erzsébet Balázsin kanssa.
Erzsébet Balázs
Erzsébet Balázs ("Baranyai"; 15. lokakuuta 1920 Budapest – 24. marraskuuta 2014) oli unkarilainen voimistelija ja olympiamitalisti. Hän kilpaili vuoden 1948 kesäolympialaisissa Lontoossa ja oli siellä mukana saamassa hopeaa joukkuevoimistelussa. Balázs meni naimisiin voimistelija László Baranyain kanssa.
Ruy Rendón Leal
Ruy Rendón Leal (s. 27. lokakuuta 1953 Cadereyta de Jiménez) on meksikolainen roomalaiskatolinen piispa. Hänet vihittiin papiksi Monterreyn arkkihiippakuntaan 8. syyskuuta 1979 ja nimitettiin El Salton prelaatiksi 28. syyskuuta 2005. Piispaksi vihkiminen seurasi 30. marraskuuta. Pääkonsekraattorina toimi José Francisco Robles Ortega, jota avustivat Héctor González Martínez ja Manuel Mireles Vaquera.
Rendón Leal sai 16. heinäkuuta 2011 nimityksen Matamorosin piispaksi.
Juan Navarro Castellanos
Juan Navarro Castellanos (s. 27. tammikuuta 1945 San José de Gracia) on meksikolainen roomalaiskatolinen piispa. Hänet vihittiin papiksi San Juan de los Lagos hiippakuntaan 23. joulukuuta 1977 ja nimitettiin Acapulcon arkkihiippakunnan vihkipiispaksi sekä Caput Cillan titulaaripiispaksi 31. tammikuuta 2004. Piispaksi vihkimienn seurasi 23. maaliskuuta. Pääkonsekraattorina toimi Felipe Aguirre Franco, jota avustivat Javier Navarro Rodríguez ja Giuseppe Bertello.
Navarro Castellanos sai 12. helmikuuta 2009 nimityksen Tuxpanin piispaksi.
Felipe Salazar Villagrana
Felipe Salazar Villagrana (s. 20. syyskuuta 1940 Amatlán de Cañas) on meksikolainen roomalaiskatolinen piispa. Hänet vihittiin papiksi Guadalajaran arkkihiippakuntaan 21. joulukuuta 1968 ja nimitettiin San Juan de los Lagosin hiippakunnan johtoon 11. maaliskuuta 2008. Piispaksi vihkimienn seurasi 14. toukokuuta. Pääkonsekraattorina toimi Juan Sandoval Íñiguez, jota avustivat Javier Navarro Rodríguez ja José María de la Torre Martín.
Pedro Vázquez Villalobos
Pedro Vázquez Villalobos (s. 16. syyskuuta 1950 Huisquilco) on meksikolainen roomalaiskatolinen piispa. Hänet vihittiin papiksi San Juan de los Lagosin hiippakuntaan 15. huhtikuuta 1975 ja nimitettiin Puerto Escondidon hiippakunnan johtoon 31. lokakuuta 2012. Piispaksi vihkiminen seurasi 30. tammikuuta 2013. Pääkonsekraattorina toimi Juan Sandoval Íñiguez, jota avustivat José Luis Chávez Botello ja Felipe Salazar Villagrana.
Macram Max Gassis
Macram Max Gassis (s. 21. syyskuuta 1938 Khartum) on sudanilainen roomalaiskatolinen piispa. Hän liittyi Comboni-lähetyssaarnaajiin 9. syyskuuta 1957. Hänet vihittiin papiksi 28. kesäkuuta 1964 ja nimitettiin El Obeidin apostoliseksi hallitsijaksi 4. lokakuuta 1983. Gassis sai 12. maaliskuuta 1988 nimityksen El Obeidin piispaksi, ja hänet konsekroi 15. toukokuuta Luis Robles Díaz, jota avustivat Gabriel Zubeir Wako ja Joseph Abangite Gasi.